Oscar Pistorius

Oscar Pistorius (Sandton, 22. novembra 1986.) južnoafrički atletičar, koji trči sa protezama. Osvojio je četiri zlatne i jednu bronzanu medalju na Paraolimpijskim igrama te srebrnu medalju u štafeti 4×400 m na Svjetskom atletskom prvenstvu u Daeguu 2011. godine.

Oscar Pistorius rođen je sa urođenom manom. Prije prvog rođendana amputirane su mu noge ispod koljena.

U srednjoj školi bavio se sportovima kao što su: ragbi, vaterpolo i tenis. Najveće uspjehe postigao je u atletici. Na Paraolimpijskim igrama u Atini 2004. osvojio je bronzanu medalju u disciplini trčanje na 100 metara.

Prije Olimpijskih igara u Pekingu 2008. najavio je, da se želi kvalifikovati za nastup na 400 metara. Međunarodna atletska federacija (IAAF) odbila je njegovo učešće u kvalifikacijama za Olimpijske igre, nakon što su ga pozvali na naučno testiranje, tokom kojeg su ustanovili, da je sa protezama u prednosti pred ostalim atletičarima. No, Međunarodni olimpijski komitet (MOK) sa sjedištem u Laussanni, dozvolio mu je nastup u kvalifikacijama sa obrazloženjem, da naučna istraživanja nisu obuhvatila sve aspekte, te da Pistorius ipak nije u prednosti pred ostalim atletičarima. Ali Pistorius nije zadovoljio kvalifikacionu normu i nije nastupio na Olimpijskim igrama u Pekingu.

Na Paraolimpijskim igrama u Pekingu 2008., osvojio je zlatne medalje u atletici na 100, 200 i 400 metara. Postavio je svjetski rekord na 400 m za osobe sa invaliditetom u vremenu od 47,49 s.http://news.xinhuanet.com/english/2008-09/16/content_10043476.htm Preuzeto 17. septembra 2011.

U augustu 2011., na Svjetskom prvenstvu u južnokorejskom gradu Daeguu bio je dio južnoafričke štafete 4×400 m, koja je osvojila srebrnu medalju. Nastupio je u polufinalu, ali ne i u finalu. Postao je prva osoba sa invaliditetom, koja je osvojila medalju na atletskim takmičenjima, koja nisu za osobe sa invaliditetom.

Nastupio je i na Olimpijskim igrama u Londonu 2012. godine. U sklopu južnoafričkog tima nastupio je u utrkama 4x400m, te u utrci na 400m.; 

 Tragični događaj 14. februara 2013. 
14. februara 2013., Pistorius je optužen za ubistvo svoje djevojke Reeva-e Steenkamp, koja je smrtno pogođena u njegovoj kući u Pretoriji, u ranim jutarnjim satima tog dana. Postojali su početni medijski izvještaji da je zabunom mislio da je u pitanju provalnik, ali ova tvrdnja ne potiče od lokalnih vlasti.http://www.smh.com.au/sport/oscar-pistorius-shot-girlfriend-report-20130214-2efj6.html

U novembru 2021., južnoafričke zatvorske vlasti pokrenule su prve proceduralne korake za razmatranje uvjetnog puštanja na slobodu Oscara Pistoriusa, zatvorenog zbog ubistva svoje djevojke.

 Reference 

Kategorija:Biografije, Sandton, Johannesburg
Kategorija:Rođeni 1986.
Kategorija:Južnoafrički sportisti